./data/phi0474/phi057/phi0474.phi057.perseus-lat1.xml
M. Tullius Cicero
in villa cuius insulsitatem bene noram video nihil       aut pauca mutata; balnearia tamen laudat maiora, de minoribus ait hiberna  effici       posse  tecta igitur ambulatiuncula addenda est; quam ut tantam faciamus       quantam in Tusculano fecimus prope dimidio minoris constabit isto loco  ad id autem quod volumus ἀφίδρυμα nihil       aptius videtur quam lucus quem ego noram; sed celebritatem nullam tum habebat, nunc       audio maximam  nihil est quod ego malim  in hoc τὸν τῦφόν μου πρὸσ θεῶν τροποφόρησον  reliquum       est, si Faberius nobis nomen illud explicat, noli quaerere quanti; Othonem vincas volo  nec tamen insaniturum illum puto; nosse       enim mihi hominem videor  ita male autem audio ipsum esse tractatum ut mihi       ille emptor non esse videatur  quid enim? pateretur? sed quid       argumentor?